Ես ձեզ ուզում եմ պատմել մի դեպք, որ տեղի է ունեցել վաղուց: Լենինգրադի համալսարանում էի աշխատում, 1939-41 թվականներն էին: Գիտաշխատողներից մեկի աշխատանքի թեման թիթեռների թևերի վրա եղած նախշերի ու պատկերների մասին էր: Անընդհատ ժոդովներում խոսում էին այդ մասին, ասելով, «լուրջ մարդն այդպիսի ան-օգուտ թեմայի վրա ժամանակ կկորցնի՞»: Վերջապես ես ստիպված եղա բացատրել նրանց. հանձինս այդ նախշերի բնությունը տվել է քողարկման այնպիսի օրինակներ, որոնց դժվար է գերազանցել: Մենք պետք է ուսումնասիրենք և օգտվենք բնության ստեղծագործությունից: 1941 թվի սկիզբն էր և պատերազմի հնարավորության մասին շատ էին խոսում: Ես ասացի, որ նշված պատկերներն ուսումնասիրելը մեզ կօգնի անհրաժեշտության դեպքում ավելի լավ քողարկվել: Կարծեմ, ինձ հասկացան: